ROZHODNUTIE RADY
z 21. júna 2004
o podpísaní Európskeho dohovoru o ochrane zvierat počas medzinárodnej prepravy (revidovaný)
(2004/544/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 37 v súčinnosti s prvou vetou prvého pododseku článku 300 ods. 2,
so zreteľom na návrh Komisie,
keďže:
(1)
Komisia dohodla v mene spoločenstva Európsky dohovor o ochrane zvierat počas medzinárodnej prepravy.
(2)
Podliehajúc možnému uzavretiu k neskoršiemu dátumu, Európsky dohovor o ochrane zvierat počas medzinárodnej prepravy, ktorý je otvorený na podpis od 5. novembra 2003, by mal byť podpísaný,
ROZHODLA TAKTO:
Jediný článok
Podliehajúc možnému uzavretiu k neskoršiemu dátumu, predseda Rady je oprávnený určiť osobu/osoby splnomocnenú/splnomocnené na podpis Európskeho dohovoru o ochrane zvierat počas medzinárodnej prepravy (1), ktorý je pripojený k tomuto rozhodnutiu, v mene Európskeho spoločenstva.
V Luxemburgu 21. júna 2004